Kra n wussan mbeɛd, ha-tt-a tuɣal-d lalla Maryem seg tinigin-is, tessuter-as i teqcict tisura n lǧennet, mi ara as-d-senɛat tirezzaf i as-d-tewwi, tmuqel Maryem taqcict tenna-as: « Teldiḍ tawwurt tis teltac?» Terra-as teqcict: « Xaṭi». Lalla Maryem tessars afus-is ɣef ul n teqcict, tufa-t la yekkat mli(cid:2468), tfaq-as belli tarẓa awal-is, teldi tawwurt iɣef itt-tenha. Tɛawed testeqsatt: « Ini-d tidet teldiḍ tawwurt? » Taqcict mazal teṭṭef deg wawal-is, terra-as : « Ala! ur ttelliɣ ara». Ɣas akken lalla Maryem tewala aḍad-nni n teqcict yumsen d uraɣ tɛawed testeqsa-tt i tikelt tis tlata maca taqcict tarra-as-d: « Ala».